4. ΑΠΟΦΑΣΙΣ ΥΠΟΥΡΓΟΥ ΥΓΙΕΙΝΗΣ Αριθ. Γ5β 2698/423 της 17/23 Ιουν.  1966 (ΦΕΚ Β΄ 390) Περί συμμετοχής Παιδιάτρων εις καταβαλλόμενα προς Μαιευτήρας-Γυναικολόγους ποσοστά ιατρικών αμοιβών. ΄Εχοντες υπ’ όψιν: 1)Το Ν.Δ. 2592/1953 «περί Οργανώσεως της Ιατρικής Αντιλήψεως». 2)Τας υπ’ αριθ. Ν.Ι.Α. 8647/1957 και 2046/1960 ημετέρας υπουργικάς αποφάσεις «περί καθορισμού ιδιαιτέρας αμοιβής του ιατρικού προσωπικού Νοσηλευτικών Ιδρυμάτων Ν.Δ. 2592/1953». 3)Την υπ’ αριθ. 6891/9.6.66 αναφοράν του Μαιευτηρίου «Αλεξάνδρα» δι’ ης υπεβλήθη ημίν απόσπασμα πρακτικών της από 7.6.1966 Συνεδρίας του Διοικητικού Συμβουλίου του Ιδρύματος, αποφασίζομεν: Εγκρίνομεν όπως, οι εν τω ιδρύματι υπηρετούντες και κατέχοντες οργανικάς θέσεις Παιδίατροι, περιληφθούν εις τα καταβαλλόμενα εις τους Μαιευτήρας-Γυναικολόγους ποσοστά ιδιαιτέρων ιατρικών αμοιβών, δι’ ους λόγους εν τω υποβληθέντι αποσπάσματι πρακτικών του Διοικητικού Συμβουλίου του Ιδρύματος αναφέρονται. 